makalilibong hindi! lumubog na muna ang mga kaparangang yaon sa kailaliman ng lupa at malibing na silang lahat. sino ang dayuhang iyon upang magkaroon ng karapatang makapag ari sa kaniyang mga lupain? nagdala baga siya ng pumarito ng isang dakot man lamang ng alabok na iyon? nabaluktot baga ang isa man sa mga daliri niya sa pagbunot ng isang ugat man lamang na nanuod doon? bugnot na sa mga pagbabala ng prayle na nag aakalang papaghariin ang kaniyang mga karapatan sa lahat ng paraan, sa harap ng ibang naninirahan doon ay nagmatigas si kabisang tales, ayaw magbayad, ni isa mang kualta, at dala rin sa harap ang mapulang ulap, ay sinabing ipagkakaloob lamang niya ang kaniyang mga bukirin sa dumilig muna doon ng dugo ng kaniyang mga ugat.